
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Drumuri Municipale Timișoara S.A. pentru prelungirea mandatelor administratorilor provizorii

Sectiunea a 2 - a 
Motivul emiterii proiectului de hotărâre

Având în vedere Hotărârea Consiliului Local al Municipiului Timișoara nr. 498/21.12.2021 privind constatarea încetării contractelor de mandat ale membrilor Consiliului de Administraţie la Drumuri Municipale Timisoara S.A. şi declanşarea procedurii de selecţie a membrilor Consiliului de Administraţie, au fost numiți 9 administratori provizorii pe o perioadă de 4 luni, data de expirare a mandatelor fiind 21.05.2022.
Ținând cont de faptul că procedura de selecție a noilor membri în Consiliul de Administrație al Societății Drumuri Municipale Timișoara S.A. nu este finalizată până la această dată, este necesară prelungirea mandatelor până la încheierea selecției.
Luând în considerare dispozițiile art. 1371 din Legea nr. 31/1990 privind societățile, republicată, cu modificările și completările ulterioare, coroborat cu art. 29 alin. (1) din OUG 109/2011 privind guvernanța corporativă a întreprinderilor publice, administratorii sunt desemnați de către adunarea generală ordinară a acționarilor, fiind nominalizați de către membrii actualii ai consiliului de administrație sau de către acționari.
Având în vedere art. 2, alin. (2) din Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul, hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Având în vedere prevederile art. 125 din Legea nr. 31/1990 privind societățile, republicată, cu modificările și completările ulterioare, acționarii pot participa și vota în adunarea generală prin reprezentare, în baza unei împuterniciri acordate pentru respectiva adunare general.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere cele menţionate mai sus, considerăm necesară și oportună mandatarea reprezentanților Municipiului Timișoara în Adunarea Generală a Acționarilor pentru prelungirea mandatelor administratorilor provizorii ai Societății Drumuri Municipale Timișoara S.A.


      Primar,							Director Economic,
Dominic Fritz						              Steliana Stanciu

